Er mjólk góð?

Ég veit það ekki ... ég drekk ekki mjólk! segja horaðar og illa útlítandi hengilmænur og stara daufum, líflausum augum framan í myndavélina í auglýsingaherferð MS. Þar er fullyrt að mjólk sé rík af allskyns vítamínum og bætiefnum. Skilaboðin eru þessi: Ef þú neytir ekki mjólkur þá verður þú vesalingur.

Samt er það nú svo, að heimalningar sem aldir eru á mjólk úr fernu, deyja innan fárra vikna fái þeir ekkert annað. Gerilsneydd og fitusprengd mjólk er með öðrum orðum enganveginn sambærileg við þá mjólk sem kemur beint af skepnunni. Sú síðarnefnda er vitanlega lífsnauðsyn öllu ungviði - sú fyrrnefnda er það alls ekki.

Hið "ríka" vítamín-innihald unninnar mjólkur, hvert er það? Á nýmjólkurfernunni í ísskápnum mínum er það gefið upp: B-1 og B-2 vítamín, kalk og fosfór (fyrir svo utan kolvetni og prótein). Ekkert annað. Aðrar mjólkurvörur geta haft A og/eða D vítamín, að sagt er. En varla getur það talist "ríkt" vítamín innihald.

Mjólkuróþol er vaxandi vandamál - sem stafar líklega af allt of mikilli mjólkurneyslu okkar Vesturlandabúa. Í Asíulöndum þekkist ekki mjólkurneysla meðal fullorðinna - hún er vestrænt fyrirbæri. Samt er beinþynning mun alvarlegra vandamál hér á Vesturlöndum heldur en á austrænum slóðum. Nýlegar rannsóknir benda til þess að mjólk næri krabbameinsfrumur.

Er þá hægt að segja að mjólk sé góð?

Kannski getur mjólk verið góð í hófi - en hún hentar alls ekki öllum. Fyrir suma er hún beinlínis heilsuspillandi. Ég efast því satt að segja um að þessi markaðssetning mjólkur sem hollustuvöru fái staðist ströngustu siðakröfur um framsetningu auglýsinga.

Auglýsingin er í besta falli stórkostlegt ofmat á mjólk sem hollustuvöru. Í versta falli eru hún aum blekking sett fram í gróðaskyni.

Fyrri ummæli:
Mikið er ég sammála þessu.

Dóttir mín hætti að drekka mjólk þegar hún var smábarn.Það byrjaði með því að hún var slæm í maga og læknirinn vildi að hún sleppti öllum mjólkurvörum í nokkra daga. Síðan hefur hún ekki drukkið mjólk en fær sér að vísu AB mjólk út á morgunkornið.Hún er sautján ára og hreinlega geislar af heilbrigði.

Mér finnst nú að MS ætti að snúa sér að því að minnka sykurmagnið í vörunum.

Þessar auglýsingar eru að mínu mati hræðilegar. Mjólk drekk ég ekki vegna þess að líkami minn þolir hana ekki. Það væri þarft fyrir MS að koma sykurmagni niður um ca helming.

||

Sammála. Bein kúa eru mjög mikil, sterk og kalkrík. Þær dekka þó enga mjólk frá því þær eru litlir kálfar.

Jane Plant hélt merkilega fyrirlestra um tengsl mjólkur og mjólkurafurða við tíðni krabbameina. Sjá : http://www.janeplant.com/

Sjá einnig :

Um mataræði og krabbamein í blöðruhálskirtli
Þriðjudagur 30. janúar kl 17.30 - 19:00
Hjá Maður lifandi Borgartúni 24

Í Kína er tíðni krabbameins í blöðruhálskirtli og brjóstum brot af því sem gerist á Íslandi. Hefðbundið íslenskt mataræði er gerólíkt því kínverska. Skiptir það sköpum?

Fyrir rúmu ári greindist Oddur með krabbamein í blöðruhálskirtli. Meinið í kirtlinum var þá komið á miðlungs stig og jafnframt staðbundin meinvörp. Eftir sex mánaða lyfjameðferð (hórmónagjöf) og gerbreytt mataræði (a la Jane Plant) höfðu meinvörpin gengið til baka og öll líðan Odds breyst til batnaðar. Hann hefur tekið saman upplýsingar um þetta á vef sínum:
http://www.hi.is/~oddur/info/pc/

Fyrirlesari: Oddur Benediktsson er prófessor

||

Farðu varlega , í að kalla konur illa útlítandi hengilmænur, samanber nýlega dóma.

||

Góð grein. Orð í tíma töluð. Einhvers staðar las ég að MS væri stærsti innflytjandi sykurs á landinu.

||

Þetta eru athyglisverðir punktar hjá þér Ólína. Við þetta mætti bæta hugleiðingu um gerilsneyðinguna, en hún felst í því að hita mjólkina upp undir suðu og kæla hana aftur niður í 2 gráður á örfáum sekúntum, í sérstöku hita- og kælitæki. Við þetta sofna flestir gerlar mjólurinnar og vakna ekki aftur nema mjólkin hitni upp fyrir 40 gráður. Gerilsneydda mjólkin er því trúlega ekki mikil bætiefnabót fyrir flest venjulegt fólk, með normal líkamshita. Enda fara margir út í apótek til að kaupa sér mjólkursýrugerla í hilkjaformi; gerla sem annars væru í mjólkinni, ef þeir hefðu ekki verið svæfðir.

Svo er annað líka við vinnslu mjólkurinnar. Það er fitusprengingin. Mjólkurfitan er í agnarsmáum kúlum, sem, við geymslu, mynda gulleita skán ofan á mjólk sem ekki hefur verið fitusprengd. Frá náttúrunnar hendi er þessi fita ætluð til upplausnar í neðri hluta meltingarvegarins, bæði til notkunar fyrir hin ýmsu líffæri mannsins en einnig sem sleipiefni í þörmum og ristlinum. Vegna þess eiginleika hefur það oft reynst hin besta bót við erfiðum truflunum á eðlilegri hringrás um meltingarveginn, að fá óunna mjólk beit frá bóndanum. Fyrir fáum árum minnkaði forstöðukona elliheimilis í Noregi, notkun hægðalyfja á stofnun sinni um 35% með því að taka upp notkun á óunninni kúamjólk, í stað gerilsneyddrar og fitusprengdrar mjólkur.

Svona getur tæknin stundum virkað öfugt á suma, þó hún sé talin gagnleg fyrir aðra.

||

Þetta eru athyglisverðir punktar hjá þér Ólína. Við þetta mætti bæta hugleiðingu um gerilsneyðinguna, en hún felst í því að hita mjólkina upp undir suðu og kæla hana aftur niður í 2 gráður á örfáum sekúntum, í sérstöku hita- og kælitæki. Við þetta sofna flestir gerlar mjólurinnar og vakna ekki aftur nema mjólkin hitni upp fyrir 40 gráður. Gerilsneydda mjólkin er því trúlega ekki mikil bætiefnabót fyrir flest venjulegt fólk, með normal líkamshita. Enda fara margir út í apótek til að kaupa sér mjólkursýrugerla í hilkjaformi; gerla sem annars væru í mjólkinni, ef þeir hefðu ekki verið svæfðir.

Svo er annað líka við vinnslu mjólkurinnar. Það er fitusprengingin. Mjólkurfitan er í agnarsmáum kúlum, sem, við geymslu, mynda gulleita skán ofan á mjólk sem ekki hefur verið fitusprengd. Frá náttúrunnar hendi er þessi fita ætluð til upplausnar í neðri hluta meltingarvegarins, bæði til notkunar fyrir hin ýmsu líffæri mannsins en einnig sem sleipiefni í þörmum og ristlinum. Vegna þess eiginleika hefur það oft reynst hin besta bót við erfiðum truflunum á eðlilegri hringrás um meltingarveginn, að fá óunna mjólk beit frá bóndanum. Fyrir fáum árum minnkaði forstöðukona elliheimilis í Noregi, notkun hægðalyfja á stofnun sinni um 35% með því að taka upp notkun á óunninni kúamjólk, í stað gerilsneyddrar og fitusprengdrar mjólkur.

Svona getur tæknin stundum virkað öfugt á suma, þó hún sé talin gagnleg fyrir aðra.

||

Þetta er nú bara venjuleg auglýsing. Coke sýnir aldrei feitt tannlaust fólk, heldur aðeins fallegt og brosandi fólk sama á við um áfengi og tóbaksauglýsingar sem eru reyndar bannaðar hér! svo má nefna bílaauglýsangar eintóm hamingja alltaf aldrei sýndar aukaverkanir af notkun bíla sem við lesum um annað slagið! Predikarinn talar um "hefðbundið íslenkst mataræði" hvað er það í dag þegar enginn hefur tíma til að elda! einhæft mataræði er sennilega það versta sem til er. Með sömu rökum mætti segja að fólk sem drekkur ekki coke sé leiðinlegt, feitt og mögulega ljótt líka;)

||

Ég er aldrei þessu vant 100% sammála Ólínu.

Ég hætti að drekka mjólk fyrir 4-5 árum og þvílík breyting til batnaðar. Ég yngdist um mörg ár og allskyns líkamlegir smákvillar hurfu eða minnkuðu mikið.

Þessar auglýsingar fara í mínar fínustu og ég vona að þeim verði parkerað sem allra fyrst.

||

Ég hef ekki drukkið mjólk í mörg ár og einu mjólkurvörurnar sem ég borða er ostur. Veit ekki hvort ég væri eitthvað hressari eða liti betur út ef ég þambaði mjólk eða borðaði jógurt. Maður heyrir jú líka ofta en áður um fólk með mjólkuróþol. Hef auðvitað ekki séð þessa auglýsingu en eins og þú lýsir henni þá held ég að MS ætti aðeins að hugsa sinn gang.

||

Úff þessi auglýsing er auðvitað þannig í laginu að ég veit ekki hvernig ég á að hemja bállilluna. Drekk ekki mjólk enda tel ég hana vera fyrir börn og þoli ekki þennan áróður fremur en annan.

Kveðja vestur.

Ummæli:
Kúmjólk er augljóslega af náttúrunnar hendi hönnuð vegna þarfa kálfa og í sjálfu sér lítið annað um það að segja.

Verkefni: Tröllaveiði - Nettröll eða ekki
Merking: Ekki nettröll